stanford-oval/wikipedia huggingface dataset:
Fatehpur Sikri
Aiheesta muualla

Wikimedia Commonsissa on kuvia tai muita tiedostoja aiheesta .
Unescon maailmanperintökohteet Intiassa
Agran linnoitus
Ajantan luolat
Bhimbetkan kalliosuojat
Champaner-Pavagadhin arkeologinen puisto
Chhatrapati Shivaji Terminus
Cholan elävät temppelit
Darjeelingin ja Nilgirin vuoristorautatiet
Elephantan luolat
Elloran luolat
Fatehpur Sikri
Goan kirkot ja luostarit
Great Himalayanin kansallispuisto
Hampi
Humayunin mausoleumi
Jantar Mantar
Kazirangan kansallispuisto
Keoladeo
Khajuraho
Khangchendzonga
Konarakin aurinkotemppeli
Le Corbusierin arkkitehtoniset työt
Länsi-Ghatit
Mahabalipuram
Mahabodhi-temppeli
Manasin kansallispuisto
Nanda Devi ja Valley of Flowers
Pattadakal
Punainen linnoitus
Qutub Minar
Rajasthanin kukkulalinnoitukset
Rani ki vav (kuningattaren porraskaivo)
Sanchi
Sundarbanin kansallispuisto
Taj Mahal
Buland Darwazan portti.
Salam Chistin hauta.
Jama Masjid-moskeijan sisätiloja.
Fram2

| Fram2> Lennon tilastotiedot |
| --- | --- |
Avaruusaluksen nimi:  Crew Dragon Endurance
Kantoraketti:  Falcon 9 B5 TBD
Lähtöalusta:  TBD
Laukaisu:  TBD
Fram2 on SpaceX:n suunnitteilla oleva miehitetty avaruuslento. Se on tarkoitus suorittaa loppuvuodesta 2024. Lento on kryptovaluutoilla rikastuneen kiinalais-maltalaisen Chun Wangin tilaama. Hän toimii myös lennon komentajana.
Lennon kesto on kolmesta viiteen päivää. Lennon on tarkoitus olla ensimmmäinen miehitetty polaariradan avaruuslento. Aiempi suurin miehitetyn avaruuslennon inklinaatio on 65 astetta.
Miehistö

Chun Wang, lennon komentaja
Jannicke Mikkelsen, aluksen komentaja
Eric Philips, lentäjä
Rabea Rogge, tehtäväspesialisti
Lento on koko miehistölle ensimmäinen.
Fraktó

Fraktón metsää.
| --- | --- |
Sijainti:  Dráma, Itä-Makedonia ja Traakia, Kreikka Bulgaria
Vuoristo:  Rodópi
Korkeus merenpinnasta:  1 953 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Fraktó (kreik. Φρακτό) eli Fraktos (bulg. Фрактос) on vuori Rodópi-vuoristossa Kreikan ja Bulgarian rajalla. Sen korkeus on 1 953 metriä.
Vesiputous Fraktó-vuorella.
Fraktón korkeimman huipun nimi on Delimpóska (kreik. Δελημπόσκα) eli Deliboska (bulg. Делибоска). Vuoren Kreikan puoleinen osa sijaitsee Dráman alueyksikössä Itä-Makedonian ja Traakian alueella, noin 192 kilometriä itään Thessalonikista.
Vuori tunnetaan muun muassa harvinaisen koskemattomasta ja luonnontilaisesta Fraktón metsästä. Se on suojeltu Natura 2000 -alueena, jonka koko on 73,2 neliökilometriä. Vuorella on useita vesiputouksia.
Aiheesta muualla

Kuvia tai muita tiedostoja aiheesta Fraktón metsä Wikimedia Commonsissa
Fram (joukkoliikennejärjestelmä)

| Fram |
| --- | --- |

Sijainti:  Møren ja Romsdalin lääni, Norja
Matkoja vuodessa:  noin 18 miljoonaa
Aiheesta muualla
Viralliset kotisivut
Fram on Møren ja Romsdalin läänin yhteinen joukkoliikennejärjestelmä. Siihen kuuluu sekä linja-auto- että yhteysalusliikennettä. Niillä tehdään vuosittain noin 18 miljoonaa matkaa.
Aiheesta muualla

Framin verkkosivut (norjaksi)
Fulvio Collovati

Fulvio Collovati (s. 9. toukokuuta 1957) on italialainen jalkapalloilija. Puolustajana pelannut Collovati kuului maailmanmestaruuden 1982 saavuttaneeseen Italian maajoukkueeseen.
Hän toimii nyttemmin italialaisen televisioyhtiön RAI:n kommentaattorina.
Kansainvälisellä tasolla Collovati pelasi 50 maaottelua ja teki näissä kohtaamisissa kolme maalia: hän debytoi 24. helmikuuta 1979 Italia–Alankomaat-pelissä (3–0). Ensi maalinsa hän teki Azzurrin riveissä 16. helmikuuta 1980 Romaniaa vastaan (2–1). Collovati oli mukana MM-kisoissa 1982 Espanjassa, jossa Italia saavutti maailmanmestaruuden kolmannen kerran.
Saavutuksia

FIFA World Cup: 1982
Scudetto: AC Milan, 1979
Mitropa Cup: AC Milan, 1982
Coppa Italia: AC Milan, 1977
Aiheesta muualla

Virallinen Fulvio Collovati -sivusto (italiaksi)
Italian joukkue – Jalkapallon MM-kilpailut 1982
1 Zoff |
2 Baresi |
3 Bergomi |
4 Cabrini |
5 Collovati |
6 Gentile |
7 Scirea |
8 Vierchowod |
9 Antognoni |
10 Dossena |
11 Marini |
12 Bordon |
13 Oriali |
14 Tardelli |
15 Causio |
16 Conti |
17 Massaro |
18 Altobelli |
19 Graziani |
20 Rossi |
21 Selvaggi |
22 Galli |
Valmentaja Bearzot
Futtsu

| Futtsu (富津市) |
| --- | --- |
 Näkymä Mother bokujō -teemapuistosta Futtsunniemelle
 lippu:  symboli
 Futtsun sijainti Chiban prefektuurissa
 Futtsu
 Koordinaatit: 35°18′15″N, 139°51′25″E 
Valtio:  Japani
Alue:  Kantō
Prefektuuri:  Chiban prefektuuri
Pinta-ala:  
 – Kokonaispinta-ala:  205,53 km²
Väkiluku (07/2020):  42 668
 – Väestötiheys:  207,6 as./km²
Symbolit:  
 – Puu:  Kirsikka
 – Kukka:  Alppiruusu
 
 https://www.city.futtsu.lg.jp/ 
Infobox OKVirheellinen NIMI-arvo: 
Futtsu (jap. 富津市, Futtsu-shi) on Japanin kaupunki Honshūn saarella Kantōn alueella Chiban prefektuurissa. Se sijaitsee Bōsōn niemimaalla Tokionlahden länsirannikolla prefektuurin lounaisosassa. Kaupunkiin kuuluu pitkänomainen, Tokionlahteen työntyvä Futsunniemi. Sisämaassa sen alue nousee Bōsōn kukkuloille. Futtsussa on 42 668 asukasta (heinäkuussa 2020) ja sen pinta-ala on 205,53 neliökilometriä.
Osa Futtsunniemestä oli 1800-luvun alusta lähtien toiseen maailmansotaan saakka linnoituskäytössä. Sodan jälkeen sinne perustettiin Futtsun puisto virkistysalueineen. Kaupunkioikeudet Futtsu sai vuonna 1971, kun Futtsun maaseutukaupunkiin liitettiin Amahan ja Ōsawan maaseutukaupungit. Kaupungin pohjoisrannikon täyttömaalle on sijoittunut kone- ja elintarviketeollisuutta osana laajempaa Keiyōn teollisuusvyöhykettä. Etelärannikolla harjoitetaan nori-merilevän ja kurumakatkarapujen vesiviljelyä, sisämaassa tuotetaan riisiä, vihanneksia, hedelmiä, siitakesieniä ja maitoa.
Futtsun nähtävyyksiä ovat Tokionlahden rannikon uimarannat, Mother bokujō -teemapuisto ja Nokogirivuori, jonne on rakennetty köysirata. Tokionlahden Kannon on 56 metriä korkea, bodhisattva Kannonia esittävä patsas. Osa kaupungin alueesta kuuluu Minami-Bōsōn puolikansallispuistoon. Futtsua palvelee JR Higashi-Nihonin Uchibō-linja.
Kuvia

Kazusa-Minaton rautatieasema
Näkymä Fujivuoren suuntaan Futtsusta
Tokionlahden linnoitus nro. 2
Nokogirivuoren köysirata
Aiheesta muualla

Kuvia tai muita tiedostoja aiheesta Futtsu Wikimedia Commonsissa
Kaupungin internetsivut (japaniksi)
Fate of Norns

| Fate of Norns Amon Amarth |
| --- | --- | --- |

Studioalbumin tiedot
 Äänitetty : Berno Studio
 Julkaistu: 6. syyskuuta 2004
 Tuottaja(t): Berno Paulsson, Amon Amarth
 Tyylilaji: melodinen death metal
 Kesto: 40.03
 Levy-yhtiö: Metal Blade
Amon Amarthin muut julkaisut
| Versus the World 2002 | Fate of Norns 2004 | With Oden on Our Side 2006 |
Fate of Norns on ruotsalaisen melodisen death metal -yhtye Amon Amarthin viides täyspitkä albumi, joka julkaistiin vuonna 2004.
Kappaleet

An Ancient Sign of Coming Storm – 4.38
Where Death Seems to Dwell – 4.58
The Fate of Norns – 5.58
The Pursuit of Vikings – 4.30
Valkyries Ride – 4.57
The Beheading of a King – 3.24
Arson – 6.48
Once Sealed in Blood – 4.50
Kokoonpano

Fredrik Andersson − rummut
Olavi Mikkonen − kitarat
Johan Hegg − laulu
Johan Söderberg − kitarat
Ted Lundström − basso
Kokoonpano > Muut tekijät

Berno Paulsson − tuottaja, miksaaja, masteroija (Berno Studio)
Udo Schlangschnabel - Käyrätorvi kappaleessa "Arson".
Arviot

Allmusic:
Imperiumi: 7/10
Aiheesta muualla

Fate of Norns discogs.com -sivustolla
Albumi Fate of Norns Encyclopaedia Metallum -sivustolla (englanniksi)
Family Guy Presents Stewie Griffin: The Untold Story

| Family Guy Presents Stewie Griffin: The Untold Story |
| --- | --- |
 Elokuvan juliste
Ohjaaja:  Pete Michels
Käsikirjoittaja:  Osa 1: Gary Janetti Chris Sheridan Osa 2: Alex Borstein Osa 3: Steve Callaghan
Tuottaja:  Kara Vallow
Säveltäjä:  Ron Jones
Kuvaaja:  Pat Buchanan
Leikkaaja:  Mike Elias
Valmistustiedot
Valmistusmaa:   Yhdysvallat
Tuotantoyhtiö:  20th Century Fox Fuzzy Door Productions Stoopid Monkey
Levittäjä:  20th Century Studios Netflix
Ensi-ilta:  27. syyskuuta 2005
Kesto:  88 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Family Guy Presents Stewie Griffin: The Untold Story on vuonna 2005 suoraan DVD:lle julkaistu animaatio, joka sijoittuu Family Guyn fiktiiviseen maailmaan. Elokuva julkaistiin 27. syyskuuta 2005, ja sen juoni pääasiallisesti seuraa Stewie Griffiniä, joka yrittää löytää oikeaa isäänsä. DVD myös sisältää tekijöiden kommentteja ja vilauksen American Dad! -sarjasta.
Elokuva kirjoitettiin alun perin "Suoraan videolle" kolmessa jakson mittaisessa osassa. Jokaisen osan on kirjoittanut eri henkilö, ja ne ovat nimeltään Stewie B. Goode, Bango Was His Name, Oh! ja Stu and Stewie's Excellent Adventure. Nämä kolme jaksoa esitettiin neljännen tuotantokauden kolmeosaisena päätöksenä.
FOX julkaisi editoidun ja erilliset kolme osaa 21. toukokuuta 2006. Useita kohtauksia leikattiin pois, uusia kohtauksia laitettiin tilalle ja joitain kohtauksia muokattiin jotta siitä saataisiin julkaisukelpoinen Amerikan televisiolle.
Aiheesta muualla

Family Guy Presents Stewie Griffin: The Untold Story Internet Movie Databasessa (englanniksi)
Frédéric Sammaritano

| 0 | 1 | 2 |
| --- | --- | --- |

Henkilötiedot
Koko nimi: Frédéric Sammaritano
Syntymäaika: 23. maaliskuuta 1986 (ikä 38)
Syntymäpaikka: Vannes, Ranska
Pelipaikka: keskikenttäpelaaja
Pituus: 162 cm
Seura
Seura: Ajaccio
Pelinumero: 12
Junioriseurat
2003–2006: Nantes
Seurat
| Vuodet | Seura | O (M) |
| 2006–2007 2007–2010 2010–2011 2011– | Yzeure Vannes Auxerre Ajaccio | 24 (8) 104 (19) 27 (1) 12 (4) |
 Seurajoukkueuran tilastot kattavat vain kansalliset sarjat, päivitetty 30. marraskuuta 2011.
Frédéric Sammaritano (s. 23. maaliskuuta 1986 Vannes, Ranska) on ranskalainen jalkapalloilija. Hän edustaa Ranskan pääsarjassa pelaavaa Ajaccioa ja on pelipaikaltaan keskikenttäpelaaja.
Sammaritano siirtyi kesällä 2011 Ajaccioon. Aikaisemmin urallaan hän on edustanut Yzeurea yhden, Vannesia kolmen ja Auxerrea yhden kauden ajan.
Fredrik Adolf

| Fredrik Adolf |
| --- | --- |
 Alexander Roslinin maalama muotokuva vuodelta 1770.
Itä-Götanmaan herttua
Valtakausi:  1772–1803

Syntynyt:  18. heinäkuuta 1750 Drottningholmin linna, Ruotsi
Kuollut:  12. joulukuuta 1803 (53 vuotta) Montpellier, Ranska
Isä:  Aadolf Fredrik
Äiti:  Loviisa Ulriika
Fredrik Adolf (18. heinäkuuta 1750 Drottningholmin linna, Ruotsi – 12. joulukuuta 1803 Montpellier, Ranska) oli Ruotsin kuninkaan Aadolf Fredrikin ja Loviisa Ulriikan nuorin poika. Fredrik Adolf oli äitinsä suosikkilapsi ja hänellä oli melko huonot välit isoveljeensä Kustaahan, mutta hän osallistui silti vallankaappaukseen vuonna 1772. Tämän jälkeen hänet nimitettiin Itä-Götanmaan herttuaksi ja hän sai henkilökohtaiseen käyttöönsä Tullgarnin linnan. Fredrik Adolfilla oli useita naissuhteita, muun muassa näyttelijä Sophie Hagmanin kanssa, joka asettui hänen kanssaan Tullgarniin.
Suhde isoveljeen kärsi entisestään, kun Fredrik Adolf asettui Loviisa Ulriikan ja siskonsa Sofia Albertinan puolelle kiistassa, joka koski Kustaan ja Sofia Magdalenan avioitumista ja huhuja kruununperijä Kustaa Aadolfin alkuunpanosta. Kustaa III:n sodassa veljesten välit menivät lopullisesti poikki, kun Suursaaren taistelussa vuonna 1788 kenraaliadjutantti Salomon von Rajalin kieltäytyi Kustaan antamiin ohjeisin vedoten tottelemasta hänen käskyään lähettää kaleereja avustamaan Kaarle-herttuan johtamaa laivastoa. Sitten Kustaa lähetytti Fredrik Adolfin sotarintamalta takaisin Loviisan varuskuntaan, mistä hän raivostui ja erosi armeijasta. Hän alkoi myös kutsua veljeään Tyranniksi.
Fredrik Adolfin terveys heikentyi 1790-luvun alussa, ja samalla hän ajautui holtittoman taloudenpitonsa vuoksi rahavaikeuksiin. Hän kuoli vuonna 1803 Ranskan Montpellierissä, minne hän oli matkustanut hoitamaan terveyttään. Hänet on haudattu Riddarholmin kirkkoon.
Kuvia

Kruunu, jota Fredrik Adolf käytti isoveljensä Kustaa III:n kruunajaisissa.
Fredrik Adolf ja hänen veljensä Kustaa III ja Kaarle-herttua (Kaarle XIII).
Aiheesta muualla

Kuvia tai muita tiedostoja aiheesta Fredrik Adolf Wikimedia Commonsissa
Family Fun Fitness

Euroopassa julkaistu Power Pad -ohjain, jota myytiin nimellä Family Fun Fitness.
Family Fun Fitness (myös nimellä Family Trainer ja Power Pad) on Nintendo Entertainment System -pelikonsolille julkaistu nykyisiä tanssimattoja muistuttava peliohjain. Japanissa laite tunnetaan nimellä Family Trainer (ファミリートレーナー). Laitteen kehitti ja julkaisi Bandai.
Laite on tunnettu eri nimillä eri markkinoilla sekä nimetty uudelleen Nintendon ostettua oikeudet siihen. Laite oli myynnissä nimellä Family Fun Fitness yhdysvalloissa ja nimettiin uudelleen Power Pad: Family Fun Fitness: Stadium Events julkaistiin myös uudelleen nimellä World Class Track Meet.
Ohjain asetetaan lattialle, ja pelaaja astuu maton eri kohtiin liikuttaakseen pelihahmoa. Laite on kahdeksannäppäiminen.
Spede Pasasen Speden Spelit -ohjelmassa kilpailtiin Familyn Fun Fitness -peliohjaimella Athletic World-peliä.
Pelejä, jotka toimivat Family Fun Fitnesillä ovat Athletic World, Dance Aerobics, Short Order / Eggsplode, Stadium Events, Street Cop,  Super Team Games ja World Class Track Meet.
Aiheesta muualla

Kuvia tai muita tiedostoja aiheesta Power Pad Wikimedia Commonsissa
FC Viikingit

FC Viikingit on Helsingin Vuosaaren kaupunginosasta kotoisin oleva jalkapalloseura, jonka edustusjoukkue pelaa kaudella 2023 Vitosessa. Edustusjoukkue on pelannut yhden kauden Veikkausliigassa. FC Viikingit pelaa kotiottelunsa Kartanon kentällä, ja seuran tunnusväri on punainen. Seuran kakkosjoukkue Viikingit/S.C.P pelaa kaudella 2023 Nelosessa. Naisten edustusjoukkue pelaa Naisten Nelosessa.
Historia > Vuosaaren Viikingit (1965–1997)

Urheilun monitoimiseura Vuosaaren Viikingit perustettiin vuonna 1965. Vuoteen 1972 asti sen jalkapallojoukkue pelasi 5. ja 6. divisioonassa. Kaudeksi 1973 Viikingit nousi 4. divisioonaan, jossa se pelasi vuoteen 1983 asti. 1984 tehtiin kauden mittainen ranskalainen visiitti 3. divisioonaan, ja kaudet 1985–1992 vietettiin taas 4. divisioonassa. Kaudeksi 1993 seura nousi jälleen 3. divisioonaan. Seura nousi kaudeksi 1996 Kakkoseen, mutta pelasi siellä vain yhden kauden ja putosi takaisin Kolmoseen.
Stadion

FC Viikinkien edustusjoukkue ja FC Viikingit/S.C.P pelaavat kotiottelunsa Vuosaaren liikuntapuistossa sijaitsevalla Kartanon kentällä.
Aiemmin Viikingit pelasi kotiottelunsa Vuosaaren urheilukentällä eli Heteniityn kentällä. FC Viikinkien ja samalla koko stadionin katsojaennätys on 4 255 katsojaa Veikkausliigan ottelusta FC Honkaa vastaan kaudella 2007. Ykkösen otteluiden ennätys on 1 565 ottelusta FC Viikingit – FC Hämeenlinna kaudelta 2009. Kaudella 2010 liigakarsinnan ensimmäistä osaottelua JJK:ta vastaan seurasi 3 172 katsojaa.
Kesällä 2015 Heteniityn kenttää remontoitiin, joten FC Viikingit pelasi kotiottelunsa evakossa Kartanon kentällä sekä Myllypuron liikuntapuistossa.
Organisaatio ja muut joukkueet

Seura jakaantui jalkapallopuolella kahtia kauden 2008 lopuksi. Sen jälkeen edustusjoukkue toimi oman yhdistyksen ja sen hallituksen alaisuudessa. Muut joukkueet jatkoivat FC Viikingit ry:ssä.[lähde? ] Myöhemmin edustusjoukkuetta pyöritti FC Viikingit edustus ry, mutta kaudelle 2022 toiminta siirtyi takaisin FC Viikingit ry:lle.
Organisaatio ja muut joukkueet > Muut joukkueet

Viikinkien naisten edustusjoukkue perustettiin vuonna 2001, ja se nousi kaudeksi 2014 Naisten Ykköseen. Kaudella 2023 se pelaa Naisten Nelosessa.
Viikingit/S.C.P pelaa kaudella 2023 Nelosessa. Seuraan kuuluu lisäksi miesten Vitosessa pelaava FC Viikingit/Mordor ja Kutosessa pelaava FC Viikingit/S.C.P Legends.
Viikingeillä on eri ikäluokissa poika- ja tyttöjuniorijoukkueita, jotka osallistuvat Palloliiton piirin sarjoihin. Joukkueissa pelaa lähes 800 pelipassillista junioripelaajaa.
Entisiä päävalmentajia

2001–2002: Alexander Baranov
2003: Markku Kanerva
2004: Steven Polack
2005–2007: Jari Europaeus
2008–2010: Toni Korkeakunnas
2011–2014: Ilkka Jäntti
2014: Mika Sandberg
2015: Kalle Sorja
2016: Pasi Hyyhö
Entisiä pelaajia

Denis Abdulahi
Ilkka Jäntti
Tero Karhu
Luís Fernando
Vjatšeslav Malakejev
Ville Salmikivi
Joonas Sarelius
Pasi Solehmainen
Sarjasijoitukset vuodesta 2001

| Kausi | Sarja | Sija | O | V | T | H | TM–PM | P |
| --- | --- | --- | --- | --- | --- | --- | --- | --- |
| 2001 | Kakkonen (etelälohko) | 1. | 22 | 15 | 5 | 2 | 56–19 | 50 |
| 2002 | Ykkönen (etelälohko) | 8. | 22 | 3 | 7 | 12 | 31–45 | 16 |
| 2003 | Ykkönen | 3. | 26 | 13 | 8 | 5 | 38–28 | 47 |
| 2004 | Ykkönen | 4. | 26 | 11 | 9 | 6 | 40–33 | 42 |
| 2005 | Ykkönen | 6. | 26 | 11 | 4 | 11 | 43–34 | 37 |
| 2006 | Ykkönen | 1. | 26 | 17 | 5 | 4 | 65–25 | 56 |
| 2007 | Veikkausliiga | 13. | 26 | 5 | 8 | 13 | 25–44 | 23 |
| 2008 | Ykkönen | 2. | 26 | 13 | 7 | 6 | 44–26 | 46 |
| 2009 | Ykkönen | 3. | 26 | 15 | 5 | 6 | 48–19 | 50 |
| 2010 | Ykkönen | 2. | 26 | 15 | 7 | 4 | 49–19 | 52 |
| 2011 | Ykkönen | 5. | 24 | 13 | 4 | 7 | 50–28 | 43 |
| 2012 | Ykkönen | 3. | 27 | 14 | 3 | 10 | 36–36 | 45 |
| 2013 | Ykkönen | 7. | 27 | 7 | 8 | 12 | 35–39 | 29 |
| 2014 | Ykkönen | 10. | 27 | 1 | 3 | 23 | 19–81 | 6 |
| 2015 | Kakkonen (itälohko) | 3. | 24 | 10 | 6 | 8 | 43–31 | 36 |
| 2016 | Kakkonen (lohko B) | 8. | 22 | 5 | 8 | 9 | 29–37 | 23 |
| 2017 | Kakkonen (lohko B) | 1. | 22 | 13 | 6 | 3 | 50–28 | 45 |
| 2018 | Kakkonen (lohko A) | 8. | 22 | 8 | 6 | 8 | 39–32 | 30 |
| 2019 | Kakkonen (lohko A) | 4. | 25 | 10 | 7 | 8 | 34–37 | 37 |
| 2020 | Kakkonen (lohko A) | 11. | 17 | 3 | 3 | 11 | 16–52 | 12 |
| 2021 | Kolmonen (etelä lohko B) | 11. | 16 | 5 | 1 | 10 | 19–45 | 16 |
| 2022 | Nelonen (etelä lohko 3) | 12. | 22 | 2 | 4 | 16 | 21–97 | 10 |
| 2023 | Vitonen (etelä lohko 5) | 2. | 18 | 11 | 3 | 4 | 57–36 | 36 |
Aiheesta muualla

FC Viikinkien virallinen sivusto
Vuosaaren liikuntapuisto ja Kartanon kenttä.
Futunan kieli

| Futunan kieli |
| --- | --- |
Oma nimi:  Faka futuna
Muu nimi:  itä-futunan kieli
Tiedot
Alue:   Wallis ja Futuna  Uusi-Kaledonia
Puhujia:  9700
Sija:  ei 100 suurimman joukossa
Kirjaimisto:  latinalainen kirjaimisto
Kielitieteellinen luokitus
Kielikunta:  Austronesialaiset kielet
Kieliryhmä:  Malaijilais-polynesialaiset kielet Keski- ja itä-malaijilais-polynesialaiset kielet Itäiset malaijilais-polynesialaiset kielet Oseanialaiset kielet Itä- ja Keski-Tyynenmeren kielet Keski-Tyynenmeren kielet Itä fidziläis-polynesialaiset kielet Polynesialaiset kielet Ydin-polynesialaiset kielet Samoalaiset kielet Futunalaiset kielet
ISO 639-3:  fud
 Ohje 
Futunan kieli (omakielinen nimi: Fakafutuna) on polynesialainen kieli jota puhutaan Futunalla ja Alofilla. Termi itä-futuna on myös käytössä erottamassa se toisesta futunan kielestä (länsi-futuna, futuna-aniwan kieli), jota puhutaan Futunassa ja Aniwassa Vanuatulla. Yhteensä kielellä on noin 9700 puhujaa, jotka asuvat Futunan lisäksi myös Uudella-Kaledonialla.
Itä-futunan katsotaan olevan elinvoimainen ja sen lähimpiä sukulaiskieliä ovat mm. anuta ja itäuvea.
Vaikka Futuna on maantieteellisesti lähempänä Tongaa kuin Uveaa ja on vielä kauempana Samoasta, se on vahvasti samoalainen kieli.[lähde? ]
Futunan kielen puhujat käyttävät kieltä jokapäiväisessä elämässään yleisesti. Ranska sen sijaan on koulutuksen kieli, minkä lisäksi sitä käytetään kontaktikielenä ulkopuolisten kanssa. RFO-radio lähettää myös joka päivä vartin mittaisen uutislähetyksen futunaksi.
Fonologia > Konsonantit

|  | Bilabiaali | Alveolaari | Velaari | Glottaali |
| --- | --- | --- | --- | --- |
| Nasaali | m | n | ŋ |  |
| Klusiili | p | t | k | ʔ |
| Frikatiivi | f | s |  |  |
| Lateraali |  | l |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Kaikki vokaalit voivat esiintyä niin pitkinä kuin lyhyinäkin.
Lähde:
Sanasto

Lukusanat 1–10 itä-futunaksi:
| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| tasi | lua | tolu | fā | lima | ono | fitu | valu | iva | kauagafulu |
Fultonin piirikunta (Ohio)

Fultonin piirikunta on piirikunta Ohiossa, Yhdysvalloissa, joka on nimetty höyrylaivan keksijän Robert Fultonin mukaan. Sen suurin kaupunki on Wauseon.
Maantiede

Fultonin naapuripiirikuntia ovat Lucas idässä, Henry etelässä, Williams lännessä ja Michiganin puolella Lenaween ja Hillsdalen piirikunnat.
Väestö

Piirikunnassa oli vuoden 2010 väestönlaskennassa 42 698 ihmistä. Etniset ryhmät jakautuvat valkoisiin, joita on 97,5%, mustiin (0,6%), alkuperäisamerikkalaisiin (0,4%) ja aasialaisiin (0,5%).
Kotitalouden mediaanitulo on 51 851 ja köyhyysrajan alapuolella oli 10,3% väestöstä vuosina 2007–2011.
Liikenne

Fultonin lentokenttä on piirikunnan omistuksessa.
Fílippos Kaïáfas

Fílippos Kaïáfas (kreik. Φίλιππος Καϊάφας; s. 21. elokuuta 1968 Vólos) on kreikkalainen entinen vesipalloilija. Hän kuului vuoden 1988 kesäolympialaisissa Soulissa yhdeksänneksi ja vuoden 1996 kesäolympialaisissa Atlantassa kuudenneksi sijoittuneeseen joukkueeseen. Lisäksi hän jäi joukkueineen kymmenennelle sijalle sekä vuoden 1992 kesäolympialaisissa Barcelonassa että vuoden 2000 kesäolympialaisissa Sydneyssä.
Fílippos Karvelás

| Mitalit> Maa:   Kreikka.Miesten voimistelu. Olympialaiset  | Mitalit> Maa:   Kreikka.Miesten voimistelu. Olympialaiset  | Mitalit> Maa:   Kreikka.Miesten voimistelu. Olympialaiset  | Maa:   Kreikka> Miesten voimistelu. |
| --- | --- | --- | --- |
|  Pronssia | Ateena 1896 | Nojapuiden joukkuekilpailu |  |
Fílippos Karvelás (kreik. Φίλιππος Καρβελάς, 1877−1952) oli kreikkalainen voimistelija ja olympiamitalisti. Hän osallistui Ateenan olympialaisiin 1896, joissa hän voitti pronssia nojapuiden joukkuekilpailussa. Karvelás osallistui myös nojapuiden henkilökohtaiseen kilpailuun, mutta jäi siinä mitaleitta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Filippos Karvelas
Fórmula Truck

Vuonna 2006 sarjassa käytetty Pace Truck eli turva-auto.
Fórmula Truck oli Brasiliassa ajettava autourheilusarja, jossa kilpaillaan rekka-autoilla ilman perävaunua. Sarja perustettiin vuonna 1996. Sarjassa ajetaan mm Fordin, Ivecon, Mercedes Benzin, Scanian, Volkswagenin ja Volvon valmistamilla rekoilla.
Sarjassa jaetaan pisteitä 14 parhaalle järjestyksessä 25, 20, 17, 14, 12, 10, 8, 7, 6, 5, 4, 3, 2 ja 1. Lisäksi paalupaikasta ja nopeimmasta kierroksesta saa lisäpisteen ja kierroksella 12 viisi kärkiautoa saavat pisteitä viidestä yhteen.
Sarjan mestaruuden ovat voittaneet Renato Martins (kahdesti), Oswaldo Drugovich, Jr. (kahdesti), Jorge Fleck (kahdesti), Wellington Cirino (neljästi), Roberval Andrade (kahdesti), Beto Monteiro (kahdesti) ja Felipe Giaffone (neljästi).
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Gerald Frederick Kicanas

Gerald Frederick Kicanas

Gerald Frederick Kicanas (s. 18. elokuuta 1941 Chicago, Illinois) on yhdysvaltalainen roomalaiskatolinen piispa. Hänet vihki papiksi Chicagon arkkihiippakuntaan John Patrick Cody 27. huhtikuuta 1967. Hänet nimitettiin Chicagon vihkipiispaksi sekä Belan titulaaripiispaksi 24. tammikuuta 1995, ja piispaksi vihkiminen seurasi 20. maaliskuuta. Pääkonsekraattorina toimi Joseph Louis Bernardin, jota avustivat Alfred Leo Abramowicz ja Timothy Joseph Lyne.
Kicanas sai 30. lokakuuta 2001 nimityksen Tucsonin koadjuuttoripiispaksi Arizonaan, ja hänet asetettiin tähän virkaan 15. tammikuuta 2002. Hänestä tuli 7. maaliskuuta 2003 Tucsonin piispa.